**FIȘA MĂSURII M10/6B**

**Denumirea măsurii: *INVESTIȚII ASOCIATE CU PROTEJAREA MEDIULUI***

Codul măsurii: M10/6B

Tipul măsurii: □ INVESTIȚII

□ SERVICII

□ SPRIJIN FORFETAR

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

În contextul eforturilor de reducere a emisiilor de carbon și de protejare a resurselor naturale, măsura propune eficientizarea consumului de energie în cadrul sectorului agroalimentar, prin modernizarea clădirilor și reducerea pierderilor de energie și prin utilizarea surselor de energie regenerabilă.

Sprijinul acordat în cadrul măsurii va contribui la dezvoltarea sectorului agroalimentar prin utilizarea eficientă a resurselor energetice, ce va contribui la scăderea consumului energetic, la dezvoltarea unității agroalimentare, la creșterea competitivității și calității sectorului agroalimentar. Prin intermediul măsurii vor fi susținute proiectele ce pun accent pe modernizare/anveloparea clădirilor, precum și utilizarea de utilizarea resurselor de energie regenerabilă, în concordanță cu cerințele și prevederile impuse de cadrul legislativ pentru protecția mediului.

Această măsură va contribui la protejarea mediului înconjurător și la reducerea emisiilor de carbon, la reducerea consumului energetic și la îmbunătățirea condițiilor din sectorul agroalimentar.

Măsura contribuie la obiectivul de dezvoltare rurală – Asigurarea gestionării durabile a resurselor naturale și combaterea schimbărilor climatice, conform Reg. (UE) nr. 1305/2013, art.4

Obiectivele specifice ale măsurii:

* reabilitarea și modernizarea clădirilor în scopul reducerii pierderilor de energie;
* utilizarea eficientă de resurselor energetice;
* crearea unui precedent de bune practici în protejarea mediului și de gestionare eficientă a resurselor energetice;
* asigurarea sustenabilității consumului de energie
* scăderea intensității consumului de energie

-- Măsura contribuie la prioritatea P6- Promovarea incluziunii sociale, a reducerii sărăciei și a dezvoltării economice în zonele rurale împreună cu măsurile M7/6B, M8/6B, M9/6B.

Măsura corespunde obiectivelor art. 20 (1) b) Servicii de bază și reînoirea satelor în zonele rurale, din Reg. (UE) nr. 1305/2013.

.Măsura contribuie la Domeniul de intervenție , 6B Încurajarea dezvoltării locale în zonele rurale, din Reg (UE) nr. 1305/2013.

Măsura contribuie la obiectivele transversale ale Reg (UE) nr. 1305/2013: inovare și mediu

Prin intermediul proiectelor se vor încuraja investițiile ce vizează eficientizarea/economisirea consumului de energie și/sau investiții ce pun accent pe scăderea consumului și pe eliminarea pierderilor de energie (anveloparea clădirilor), stimulând beneficiarii să găsească soluții inovative cu privire la protejarea mediului.

**Complementaritatea cu alte măsuri din SDL:**

**- M7/6B- Crearea/Modernizarea/Dotarea infrastructurii sociale și integrare minorităților**

**- M8/6B – Dezvoltarea și modernizarea infrastructurii fizice rurale de bază în vederea creșterii calității vieții în teritoriul Valea Șomuzului**

- **M9/6B –Investiții în infrastructura aferentă comunicațiilor broadband**

**Sinergia cu alte măsuri din SDL:** NU ESTE CAZUL

1. **Valoarea adăugată a măsurii**

Punctele slabe și amenințările din analiza SWOT asupra cărora acestă măsură contribuie se referă la:

* + Inexistența unor politici viabile pentru protecția mediului și conservarea

resurselor naturale

* + Slaba gestionare a resurselor energetice din sectorul agroalimentar

Valoarea adăugată a măsurii constă în adoptarea unor soluții tehnice în concordanță cu legislația în vigoare pentru evitarea pierderilor și pentru utilizarea eficientă a energiei.

Măsurile de creștere a eficienței energetice:

* + lucrări de reabilitare termică a anvelopei;
  + lucrări de reabilitare termică a sistemului de încălzire;
  + instalarea unor sisteme alternative de producere a energiei din surse regenerabile.

1. **Trimiteri la alte acte legislative**

* Uniunii Europene referitor la ajutoarele de minimis.
* R (UE) nr. 480/2014 de completare a R (UE) nr. 1303/2013
* R (UE) nr. 808/2014 de stabilire a normelor de aplicare a R (UE) Nr. 1305/2013

Legislaţie naţională

**Cadrul legislativ național:**

* **Hotărârea Guvernului nr. 226 din 2 aprilie 2015** privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat
* Legea eficienţei energetice al cărei scop a fost crearea cadrului legal necesar pentru elaborarea şi aplicarea unei politici naţionale de utilizare eficientă a energiei, Legea nr. 160/2016 pentru modificarea și completarea Legii nr. 121/2014 privind eficiența energetică
* “Strategia Naţionala privind Eficienţa Energetică” al cărei scop principal este identificarea posibilităţilor şi mijloacelor de creştere a eficienţei energetice pe întreg lanţul energetic, prin implementarea de programe adecvate, aprobata prin HG nr. 163/2004
* HG nr. 925 din 8 decembrie 2016 privind stabilirea criteriilor şi a condiţiilor necesare implementării schemei de sprijin pentru promovarea cogenerării de înaltă eficienţă pe baza cererii de energie termică utilă care instituie schema de ajutor de stat pentru promovarea cogenerării de înaltă eficiență.

-- Ordonanța nr. 13/2016 pentru modificarea și completarea Legii nr. 372/2005 privind performanța energetică a clădirilor cu documentele subsecvente

* Ordinul nr. 2641/2017 privind modificarea şi completarea reglementării tehnice "Metodologie de calcul al performanţei energetice a clădirilor", aprobată prin Ordinul ministrului transporturilor, construcţiilor şi turismului nr. 157/2007
* Strategia naţională privind alimentarea cu energie termică a localităţilor prin sisteme de producere şi distribuţie centralizate aprobată prin H.G. nr. 882/2004
* Ordin nr. 471/2008 privind aprobarea Regulamentului pentru implementarea programului Termoficare 2006-2015 - caldura si confort
* H.G. nr. 1043/2007 privind cerinţele de ecoproiectare pentru produsele consumatoare de energie,

1. **Beneficiari direcți/indirecți (grup țintă)**

* Beneficiarii publici, comunele și asociațiile acestora conform legislației naționale în vigoare
* ONG-urile definite conform legislației naționale în vigoare
* toți beneficiarii direcți trebuie să aibă sediul social sau punctul de lucru în teritoriul Gal Valea Șomuzului, iar investiția trebuie să se realizeze pe teritoriul Gal Valea Șomuzului.

1. **Tip de sprijin**

* rambursarea costurilor eligibile suportate și plătite efectiv

1. **Tipuri de acțiuni eligibile și neeligibile**

În stabilirea tipurile de acțiuni eligibile și neeligibile, s-a ținut cont de următoarele:

- art. 65 din Reg. (UE) nr. 1303/2013;

- art. 69(3) din Reg. (UE) nr. 1303/2013;

- art. 45 din Reg. (UE) nr. 1305/2013;

- art. 13 din Reg. (UE) nr. 807/2014;

* prevederile din PNDR – cap. 8.1 și fișa tehnică a sub-măsurii 19.2;
* aspectele privind demarcarea și complementaritatea operațiunilor;
* respectarea schemei de ajutor de minimis (dacă este cazul).

**Acțiuni eligibile:**

* îmbunătățirea izolației termice și hidroizolarea anvelopei clădirii (pereți exteriori, ferestre, tâmplărie, planșeu superior, planșeu peste subsol), șarpantelor și învelitorii;
* reabilitarea și modernizarea instalației de distribuție agent termic
* modernizarea sistemului de încălzire;
* implementarea sistemelor de management al funcționarii consumurilor energetice: achiziționarea și instalarea sistemelor inteligente pentru promovarea și gestionarea energiei electrice;
* reabilitarea piețelor agro-alimentare în acord cu nevoia privind “Gestionarea

eficientă a resurselor energetice din sectorul agro-alimentar”

* înființarea de sisteme de colectare și selectare a deșeurilor agroalimentare, care reduc riscul de poluare a solului ca urmare a inexistenței unor facilități și echipamente de gestionare eficientă a deșeurilor

**Acțiuni neeligibile**:

* + - achiziția de clădiri, construcția și modernizarea locuințelor
    - creșterea eficienței energetice și anveloparea locuințelor
    - dotarea clădirilor din sectorul nonagricol cu instalații de producere a energiei regenerabile
    - cheltuieli privind achiziția de dotări

1. **Condiții de eligibilitate**

* Investiția trebuie să se realizeze în teritoriul GAL Valea Șomuzului
* Solicitantul trebuie să se încadreze în categoria beneficiarilor eligibili
* Soluțiile tehnice prevăzute în proiect trebuie să respecte legislația în vigoare
* Proiectul trebuie să vizeze soluții de valorificare a surselor de energie regenerabilă
* Învestițiile vizează exclusiv infrastructura la scară mică deținută de instituții publice/ONG-uri
* Proiectele trebuie să deservească populația locală

-Solicitantul trebuie să demonstreze capacitatea de a asigura co-finanţarea investiţiei

1. **Criterii de selecție**

-Principiul gradului de deservire a populației, prin modernizarea piețelor agro-alimentare și înființarea sistemelor de colectare și selectare a deșeurilor agroalimentare

* **Proiecte cu impact micro-regional;**
* **Proiecte care deservesc o populație cât mai mare**

1. **Sume (aplicabile) și rata sprijinului**

Sprijinul public nerambursabil în cadrul acestei măsuri este de 60.530,04 euro

Ajutorul public acordat în cadrul acestei măsuri este de 90% din totalul cheltuielilor eligibile. Sprijinul public nerambursabil se va acorda conform R(UE) nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutorelor de minimis, iar valoarea totală a ajutoarelor de minimis primite pe perioada a 3 ani fiscali de către un beneficiar nu va depăși plafonul maxim al ajutorului public de 200.000 euro/beneficiar.

1. **Indicatori de monitorizare**

Totalul investițiilor

Populația netă care beneficiază de pe urma infrastructurii/serviciilor îmbunătățite-6.711 locuitori (conform recensământ populație 2011, s-a luat în calcul numărul minim de locuitori din fiecare localitate și s-a înmulțit cu 3- numărul minim de proiecte preconizat a fi depuse)

**Indicator de monitorizare suplimentar:**

Cheltuiala publică totală – 60.530,04 euro